open-index/open-wikipedia-markdown huggingface dataset:
Fridtjov Urdal

**Fridtjov Urdal** () er ein norsk kulturarbeidar, kunstformidlar og forfattar frå Sunnfjord.

Han vaks opp i Årebrot i dåverande Flora kommune og er busett på Vassenden i Sunnfjord. Urdal har inga formell utdanning etter folke- og framhaldsskulen, men var ei tid lærling ved Mo Jordbruksskule i Førde. Sidan 1991 har han vore tilsett ved Sogn og Fjordane kunstmuseum i Førde (tidlegare Sogn og Fjordane kunstnarsenter) i ulike stillingar.

Urdal er ein mangfaldig og mykje brukt formidlar med emne frå eit breitt spekter av norsk kunst- og kulturhistorie. Om skriftstykka sine seier han sjølv at han likar å sjå «korleis det ser ut på den andre sida». Derfor er han ofte uventa i kasta sine, med frisk biletbruk og frodige ordval. Fridtjov Urdal er ein kunnskapsrik og levande forteljar, med røter i den folkelege forteljekunsten, noko som også viser seg i forfattarskapen.

Urdal har gitt ut fleire bøker, mellom anna to bøker med folkelege historier og vitsar frå Sogn og Fjordane, *Båten som gjekk på tvers* (1981) og *Fluga på veggen* (1983), og ei samling med ord og uttrykk frå Sunnfjord, *På hogg å' belegg* (1997, saman med Jan Petter Korsedal).

Saman med Rolf Losnegård skreiv han skodespelet *Det var ein gong ein krig*, som Sogn og Fjordane teater sette opp i 1982. Urdal har òg prøvd seg som skodespelar, i *Jubelhornet* av Rolf Losnegård, med tittel etter ei novelle av Jakob Sande, og i fjernsynsserien *Fantestrekar* i barne-tv (NRK Sogn og Fjordane 2001).

Urdal har vore fast spaltist i Firdaposten, Florø, sidan siste halvdel av 1980-åra, og han har vore ein sentral person i Førde-revyen sidan midt i 1990-åra, mest som manusforfattar. Ein skulptur av Fridtjov Urdal står i Jølster. Den er laga av biletkunstnaren Stig Eikaas.

## Bibliografi
### Bøker
*

*

*

*

*

*

*

## Kjelder

* Ord gjennom år : dikting og diktarar frå Sunnfjord og Nordfjord 1700-1986 : med bibliografi : ein antologi ved Carl Lauritz-Iversen. Naustdal : Sogn og Fjordane forlag, 1990
* Om Fridtjov Urdal i Allkunne 

## Bakgrunnsstoff
* Om Fridtjov Urdal i Lokalhistoriske artiklar Sogn og Fjordane
* Lokalhistoriske artiklar Sogn og Fjordane
Distrikt i Nord-Kypros

Eit **distrikt** (tyrkisk *ilçe*) utgjer ei administrativ inndeling av Nord-Kypros. Det er seks distrikt som igjen er delte inn 12 underdistrikt (tyrkisk *bucak*) med i alt 28 kommunar.

* Lefkoşa med underdistrikta
**Lefkoşa Merkez
**Değirmenlik
* Gazimağusa med underdistrikta
**Gazimağusa Merkez
**Akdoğan
**Geçitkale
* Girne med underdistrikta
**Girne Merkez
**Çamlıbel
* Güzelyurt med underdistriktet
**Güzelyurt Merkez
* Lefke med underdistriktet
**Lefke
* İskele med underdistrikta
**İskele Merkez
**Mehmetçik
**Yeni Erenköy

## Referansar
Mads Iver Wefring

**Mads Iver Wefring** () var ein norsk emissær og prest. Han var frå Vevring i Naustdal kommune. Wefring vart gripen av Haugerørsla i 1833, og reiste saman med Anders Haave frå 1836. Han tok studenteksamen 1847 og vart cand. theol. 1852. Wefring var prest i Skien, Eiker, Holla i Telemark og ved Vår Frue kyrkje i Trondheim.
Han var også reisetalar for Foreningen mod Brændevinsdrik, og var truleg ein av initiativtakarane til skiping av Vevring Afholdsforening i 1854.

Mads Iver Wefring døydde i Trondheim.

## Bibliografi
### Bøker
*

### I tidsskrift - eit utval
* Lokalhistoriske artiklar Sogn og Fjordane

## Kjelder
* Ord gjennom år : dikting og diktarar frå Sunnfjord og Nordfjord 1700-1986 : med bibliografi : ein antologi ved Carl Lauritz-Iversen. Naustdal : Sogn og Fjordane forlag, 1990
* Om Mads Iver Wefring i Fylkesleksikon Sogn og Fjordane
Knut Øygard

**Knut Øygard** () var ein norsk prest og lærar. Han var frå Stardalen i Jølster kommune. Øygard tok artium ved Firda gymnas 1927 og vart cand. theol. 1931. Han var reiseprest for NKUF, styrar av Bømoen soldatheim, lærar på Sunnmøre ungdomsskule frå 1938 og sokneprest i Fjell frå 1946 til han døydde.

## Bibliografi
### Bøker
*

### I tidsskrift - eit utval
* Lokalhistoriske artiklar Sogn og Fjordane

## Kjelder
* Ord gjennom år : dikting og diktarar frå Sunnfjord og Nordfjord 1700-1986 : med bibliografi : ein antologi ved Carl Lauritz-Iversen. Naustdal : Sogn og Fjordane forlag, 1990
* Om Knut Øygard i Fylkesleksikon Sogn og Fjordane
* Gravminner i Norge

## Bakgrunnsstoff
* Om Knut Øygard i Lokalhistoriske artiklar Sogn og Fjordane
Bjarne Mørk-Eidem

**Bjarne Andreas Mørk-Eidem** () var ein norsk politikar frå Vega i Nordland, som representerte Nordland og Arbeidarpartiet på Stortinget frå 1969 til 1993. Han var fiskeriminister frå 1986 til 1989 i Brundtland II-regjeringa. Frå 1990 til 2005 var han riksrevisor og dermed leiar av Riksrevisjonen.

## Bakgrunn
Mørk-Eidem gjekk skulevinteren 1952/53 Vefsn folkehøgskule, dei neste to åra var han elev ved Leknes stats-realskule. Han var lærar i Rana 1955-56 og 1958, før han åra 1958-62 gjekk Nesna lærarskule. Deretter underviste han ved den todelte Vika skule i Vega i tre år. Skuleåret 1965/66 studerte han samfunnsfag ved Volda lærarskule og 1966/67 norsk grunnfag ved Noregs lærarhøgskole i Trondheim. Han var så lærar ved Gladstad barne- og ungdomsskule i Vega til han hausten 1969 vart vald inn på Stortinget. 

Frå 1963 til 1971 var Mørk-Eidem kommunestyremedlem i Vega. Ved stortingsvalet 1969 fekk Arbeidarpartiet i Nordland seks representantar inn på Stortinget, Mørk-Eidem var femtemann på vallista. Han hamna i Finanskomiteen og vart der verande til 1985, som sekretær i komiteen frå 1973. Etter stortingsvalet hausten 1985 vart han nestleiar i Sjøfarts-og fiskerikomiteen. Då Willoch-regjeringa gjekk av 9. mai 1986 tok Mørk-Eidem over leiinga av Fiskeridepartementet. I heile verketida til den andre Brundtland-regjeringa styrte han departementet. Den 10. oktober 1989 måtte Arbeidarparti-regjeringa vike plass for Syse-regjeringa, og Mørk-Eidem var den komande 1989/90-sesjonen medlem i Landbrukskomiteen. Dei siste tre sesjonane som tingmann hadde han plass i justiskomiteen.

I 1990 vart Mørk-Eidem utpeika til riksrevisor. Han styrte Riksrevisjonen i 15 år, til dess partikollegaen Jørgen Kosmo tok over i 2005.

Han var busett i Oslo.

## Kjelder
* Stortinget.no - Stortingsbiografi
Manfred Matuschewski

**Manfred Matuschewski** () er ein tidlegare mellomdistanseløpar frå Weimar som representerte Aust-Tyskland, og som vart europameister på 800 meter i 1962 og 1966.

## Aktiv
Matuschewski sette personleg rekord med 1.46,9 i OL-året 1960, ei tid heilt i europatoppen. Under sommarleikane 1960 i Roma tok han seg til finalen, der han vart sjette og sistemann. To år seinare viste han stor spurtstyrke og vann ein klar siger på distansen då EM i friidrett 1962 vart avvikla i Beograd. I 1963-sesongen forbetra han den personlege rekorden til 1.46,4. Han heldt ikkje heilt same nivå i OL-sesongen 1964, og vart i Tokyo-OL slått ut i semifinalane.

I europameisterskapen 1966 i Budapest gjorde Matuschewski sitt til då raskaste 800-meterløp. På oppløpet fekk han kasta seg framom vesttyske Franz-Josef Kemper, og forsvarte dermed EM-tittelen med tida 1.45,9. Året etter vann Matuschewski 800-meteren under Europacupen for landslag, vinnartida var 1.46,9. Grunna sjukdom deltok han ikkje i Sommar-OL 1968.

I sin siste sesong på toppnivå forbetra Matuschewski den personlege rekorden til 1.45,7. Han deltok i friidretts-EM 1969 i Athen, men var sjanselaus i kampen om gull- og sølvmedaljane, og måtte nøye seg med ein bronsemedalje.

### Medaljar og plasseringar i internasjonale meisterskap
*OL 1960 i Roma: Nr 6 - 1.52,2
*EM 1962 i Beograd: Gullmedalje - 1.50,5 , framom Valerij Bulisjev (1.51,2)
*OL 1964 i Tokyo: Utslått i semifinalane (1.47,3 =nr 10)
*EM 1966 i Budapest:  Gullmedalje - 1.45,9, framom Franz-Josef Kemper (1.46,0)
*EM 1969 i Aten: Bronsemedalje - 1.46,9

## Kjelder

**Friidrott*, aktuelle årgangar.
**Denne artikkelen bygger på «[[:de:Manfred Matuschewski|Manfred Matuschewski]]» frå ,  den 26. april 2016.*
Distriktet Páfos

**Distriktet Páfos** er eit distrikt i Republikken Kypros. Distriktet ligg på den vestlege delen av øya Kypros og har eit areal på 1&nbsp;393 kvadratkilometer.

## Folketal
Utviklinga av folketalet i distriktet:

## Administrasjon
Distriktsadministrasjonen i byen Páfos representerer den kypriotiske staten i distriktet. Leiar for distriktsadministrasjonen (gresk έπαρχος, *éparkhos*) er frå 1. september 2015 Maíri Lámbrou, den første kvinna i jobben. Ho overtok etter Jannákis Mallorídis.

## Kommunar og busetnader
Distriktet har desse kommunane (innbyggjartal 2021 i parentes):
*Páfos (37&nbsp;991)
*Jeroskípou (8&nbsp;579)
*Péja (6&nbsp;945)
*Póli (2&nbsp;570)

Utanom kommunane har Páfos 121 registrerte busetnader. Dei største er (innbyggjartal 2021 i parentes):

Etter den tyrkiske invasjonen i 1974 flytta dei fleste tyrkisk-kypriotane til den nordlege delen av øya, som frå 1983 er administrert av Den tyrkiske republikken Nord-Kypros. Eit tjuetals busetnader er heilt eller nesten heilt fråflytta.

## Merknader

## Kjelder

## Bakgrunnsstoff

*
Kommunar i Nord-Kypros

Ein **kommune** (tyrkisk *belediye*) er ei administrativ inndeling av Nord-Kypros. Dei seks distrikta (tyrkisk ilçe) er delte inn 12 underdistrikt (tyrkisk bucak) med i alt 28 kommunar og tre busetnader utanom kommunestrukturen.

### [[Distriktet Lefkoşa]]
Underdistriktet Lefkoşa Merkez
*Lefkoşa (Nord-Levkosía)
*Akıncılar (Louroukína)
*Alayköy (Jerólakkos)
*Gönyeli (Kióneli)
Underdistriktet Değirmenlik
*Değirmenlik (Kythréa)

### [[Distriktet Gazimağusa]]
Underdistriktet Gazimağusa Merkez
*Gazimağusa (Ammókhostos)
*İnönü (Sínta)
*Yeni Boğaziçi (Ájos Sérjos)
Underdistriktet Akdoğan
*Akdoğan (Lýsi)
*Beyarmudu (Pérgamos)
*Paşaköy (Ássia)
*Vadili (Vatilí)
*Landsbyen Pile (Pýla)
Underdistriktet Geçitkale
*Geçitkale (Levkóniko)
*Serdarlı (Kiádos)
*Tatlısu (Akanthoú)

### [[Distriktet Girne]]
Underdistriktet Girne Merkez
*Girne (Kerýnia)
*Alsancak (Karavás)
*Çatalköy (Ájos Epíktitos)
*Dikmen (Díkomo)
*Esentepe (Ájos Amvrósios)
*Lapta (Lápithos)
*Landsbyen Karaman (Kármi)
Underdistriktet Çamlıbel
*Lapta (Lápithos)

### [[Distriktet Güzelyurt]]
Underdistriktet Güzelyurt Merkez
*Güzelyurt (Mórfou)

### [[Distriktet Lefke]]
Underdistriktet Lefke
*Lefke (Lévka)

### [[Distriktet İskele]]
Underdistriktet İskele Merkez
*İskele (Tríkomo)
Underdistriktet Mehmetçik
*Mehmetçik (Galátia)
*Büyükkonuk (Kómi Kepír)
* Landsbyen Kantara (Kandára)
Underdistriktet Yeni Erenköy
*Yeni Erenköy (Jaloúsa)
*Dipkarpaz (Rizokárpaso)

## Referansar
Stavanger Idrettsforening

**Stavanger Idrettsforening** er eit idrettslag i Stavanger, stifta i 1905 og aktivt med i fotball og handball. SIF spelar i heilkvite drakter.

### Fotball
Stavanger IF var det dominerende fotballaget i Rogaland i tida fram til 1940. Laget nådde semifinalane i noregsmeisterskapen i fotball både i 1912, 1914, 1929 og 1930. Angrepsspelaren Sverre Berg-Johannesen var den fremste spelaren i åra kring 1930. I fotballcupen 1953 tok Stavanger IF seg til kvartfinalen, der det vart tap 1-3 mot trønderlaget Ranheim IL.

Stavanger IF har sidan 1960 gjesta 2. divisjon i 1976-sesongen og spelte også på nivå to i seriefotballen i 2009. Begge gongane rauk laget nedatt i lokal/regional serie.

### Handball
Stavanger IF spelte i norsk toppserie på 1990-talet. Den seinare presidenten i Norges Idrettsforbund, Tom Tvedt, var mellom dei fremste spelarane på laget i den tida.

## Kjelder
*Magnus Breili: *Fotballboken*, 1967. 

**Denne artikkelen bygger på «[[:nb:Stavanger IF|Stavanger IF]]» frå ,  den 26. april 2016.*
Olai Aa. Aalen

**Olai Aa. Aalen** () var ein norsk lærar og forfattar. Han var frå Vevring i Naustdal kommune. Aalen tok eksamen ved Stord lærarskule 1895 og var lærar i Holsen i Førde kommune og i Eikefjord i Flora kommune. Han var også lærar i Vanylven, på Rennesøy og i perioden 1913-1929 var han lærar på Våland skole i Stavanger. I 1929 flytta han til Oslo og budde der resten av livet.

Olai Aa. Aalen skreiv dikt og salmar.

## Bibliografi
### Bøker
*

*

*

*

### I tidsskrift - eit utval
* Lokalhistoriske artiklar Sogn og Fjordane

## Kjelder
* Ord gjennom år : dikting og diktarar frå Sunnfjord og Nordfjord 1700-1986 : med bibliografi : ein antologi ved Carl Lauritz-Iversen. Naustdal : Sogn og Fjordane forlag, 1990
* Om Olai Aa. Aalen i Fylkesleksikon Sogn og Fjordane
* Gravminner i Norge

## Bakgrunnsstoff
* Om Olai Aa. Aalen i Lokalhistoriske artiklar Sogn og Fjordane
Au i Vorarlberg

**Au** er ein kommune i Bregenzerwald i forbundslandet Vorarlberg i Austerrike. Kommunen, som høyrer til distriktet Bregenz, dekker eit areal på 44,6&nbsp;km² og hadde 1&nbsp;700 ibuarar i 2016. Au ligg 800 meter over havet, og omfattar 17 grender/gardar.

40&nbsp;% av flatevidda i kommunen er skogvaksen, medan 34&nbsp;% er snaufjell.

Turisme er hovudnæring i Au.

## Kjelder

**Denne artikkelen bygger på «[[:de:Au (Vorarlberg)|Au (Vorarlberg)]]» frå ,  den 26. april 2016.*
Bizau

**Bizau** er ein kommune i Bregenzerwald i forbundslandet Vorarlberg i Austerrike. Kommunen, som høyrer til distriktet Bregenz, dekker eit areal på 21,1&nbsp;km² og hadde 1&nbsp;064 ibuarar i 2016. Landsbyen Bizau ligg 681 meter over havet.

43&nbsp;% av flatevidda i kommunen er skogvaksen, medan 24&nbsp;% er snaufjell.

Turismen er, med ei sommarsklie/-akebane i Hirschberg som ein særleg atrrakjson, ei viktig næring i Bizau. 

## Kjelder

**Denne artikkelen bygger på «[[:de:Bizau|Bizau]]» frå ,  den 26. april 2016.*
Bezau

**Bezau** er ein kommune i Bregenzerwald i forbundslandet Vorarlberg i Austerrike. Kommunen, som høyrer til distriktet Bregenz, dekker eit areal på 34,4 km² og hadde i kring 2&nbsp;000 ibuarar i 2016. 39% av landarealet i kommunen er snaufjell, medan 34% er skogdekt. Landsbyen Bezau ligg 650 meter over havet.

Kommunen er langstrekt og stig frå elva Bregenzer Ache opp mot fjellkommunen Mittelberg ved grensa mot Tyskland.

Skihopparen Toni Innauer er frå Bezau.

## Kjelder

**Denne artikkelen bygger på «[[:de:Bezau|Bezau]]» frå ,  den 26. april 2016.*  


## Bakgrunnsstoff

*
Bjørn Odmar Andersen

**Bjørn Odmar Andersen** () var ein norsk fotballspelar frå Horten, som vart seriemeister SK Brann i 1963 og cupmeister med Strømsgodset IF i 1969, 1970 og 1973, og seriemeister i 1970. Han var vengspelar.

### Klubbspel
Andersen var Ørn-spelar til 1962, deretter spelte han på bergensklubben Brann i 1963 og 1964, då han var vernepliktssoldat på Haakonsvern. Med Brann vart han seriemeister i 1963. Sesongane 1965-68 spelte han på Ørn i 2. divisjon.

Framom 1969-sesongen melde Andersen overgang til Strømsgodset og var med på i ei stordomstid for Drammens-klubben. Allereie i 1969 vart han norsk meister då Strømsgodset drog det lenhste strået finaleomkampen mot Fredrikstad Fotballklubb. Og året etter vann Strømsgodset både eriemeisterskapen og cupmeisterskapen. I 1973 fekk Andersen sitt tredje NM-gull då Strømsgodset vann 1-0 over Rosenborg BK i cupfinalen på Ullevaal stadion.

Frå 1974 var Andersen atter ein gong Ørn-spelar, til å byrje med i 3. divisjon. Han var spelande trenar for laget frå 1976-sesongen og leia Ørn opp til 2. divisjon, men det vart direkte nedrykk i 1977.

### Landslagsspel
Andersen debuterte på landslaget 16. mai 1961 i Bergen, då Noreg og Mexico spelte uavgjort 1-1. Han var rimeleg fast på landslaget i sesongane 1961 og -62 og deltok i ni landskampar som Ørn-spelar. Andersen spelte sin tiande og siste landskamp 15. september 1963, då Noreg på heimebane rauk på eit stortap mot Danmark.

## Kjelder

**Denne artikkelen bygger på «[[:nb:Bjørn Odmar Andersen|Bjørn Odmar Andersen]]» frå ,  den 27. april 2016.*
Per Melvær

**Per Melvær** () var ein norsk typograf.  Han vart fødd på Melvær i Askvoll kommune, og der budde han til han var 15-16 år.  Han gjekk bokprentarlære i Florø, og han har arbeidd m.a. i Bergen, på Voss og i Oslo.  Han var aktiv i Bondeungdomslaget.

Melvær skreiv under pseudonymet Per Tordarson.

## Bibliografi
### Bøker
* 

### I tidsskrift - eit utval
* Lokalhistoriske artiklar Sogn og Fjordane

## Kjelder
*
Thorodd Presberg

**Thorodd Presberg** () er ein tidlegare norsk idrettsutøvar og -leiar frå Drammen. Han har vunne seks norske meisterskap i bandy og tre i fotball, samt eitt seriemeisterskap i fotball. I 1965 fekk han sølv med Noreg i verdsmeisterskapen i bandy. Etter han la opp som aktiv utøvar, var han dommar i både bandy og fotball. Han var medlem i Drafn til 1962, sidan av Strømsgodset Idrettsforening.

## Fotball
Fyrst frå 1963 spelte Presberg fast på Strømsgodset sitt fotballag. I spann med Steinar Pettersen var han ein viktig angrepsspelar då Strømsgodset i perioden 1969-73 sikra seg tre triumfar i noregsmeisterskap i fotball og i 1970 gjekk til topps i 1. divisjon.

Presberg deltok i tre av Noregs landskampar i 1968, alle enda med stygge tap. I kampen mot Danmark på bortebane skåra han Noregs einaste mål, danskane fann vegen til nettmauskane fem gongar. Også hans fjerde og siste landskamp, 13. mai 1970, enda med tap.

## Bandy
Presberg vann kongepokalen med Drafn i 1961 og med Strømsgodset i 1963, 1965, 1967, 1968 og 1970. Frå 1973 spelte han Bragerøen sitt bandylag. Han deltok i 29bandy-landskampar og skår 5 mål. I Bandy-VM 1965 var han med vinne sølv for det norske laget.

## Trenar og dommar
Etter å ha vore trenar for SIF sitt andredivisjonslag i fotball 1977-sesongen, byrja Presberg å dømme fotballkampar. Gjennom 1980-åra dømde han kampar i norske toppseriar. Både i 1983 og 1988 dømde han ein NM-finale. Åra 1989-90 var han dommar i tre fotball-landskampar.

## Merittar
### Fotball
*Noregsmeister: 1969, 1970 og 1973 med Strømsgodset IF
*Seriemeister: 1970 med Strømsgodset IF

## Kjelder

*Thorodd Presberg, international football player ved eu-football
*Thorodd Presberg, international football referee ved eu-football
----
**Denne artikkelen bygger på «[[:nb:Thorodd Presberg|Thorodd Presberg]]» frå ,  den 27. april 2016.*
ARK Bokhandel

**ARK Bokhandel AS** er ei bokhandlarkjede med 143 bokhandlarar i Noreg, nettbutikken ARK.NO og leseappen ARK e-bok. Eigaren av kjeda er Gyldendal ASA, og ho har hovudkontor i Oslo.

## Sjå òg
*ARKs barnebokpris

## Kjelder

## Bakgrunnsstoff
*
Distriktet Lárnaka

**Distriktet Lárnaka** er eit distrikt i Republikken Kypros. Distriktet ligg på den søraustlege delen av øya Kypros og har eit areal på 1&nbsp;129&nbsp;kvadratkilometer.

Etter den tyrkiske invasjonen i 1974 har litt av den nordlege delen av distriktet vore utanfor kontroll frå styresmaktene, frå 1983 administrert av Den tyrkiske republikken Nord-Kypros. Det gjeld dei tre landsbyane Ársos, Meloúsia og Tremetousiá i distriktet Lefkoşa og landsbyen Pérgamos i distriktet Gazimağusa. Dei tre landsbyane Athiénou, Pýla og Troúlli ligg i FNs buffersone på Kypros.

Dei to landsbyane Ormídia og Xylotýmvou, som høyrer til distriktet, ligg som enklavar innanfor det britiske baseområdet Dekélia.

## Folketal
Utviklinga av folketalet i distriktet (frå 1976 er ikkje dei områda som er administrerte av Nord-Kypros medrekna):

## Administrasjon
Distriktsadministrasjonen i byen Lárnaka representerer den kypriotiske staten i distriktet. Leiar for distriktsadministrasjonen (gresk έπαρχος, *éparkhos*) er (i 2016) Oddyséas Hadzistefánou.

## Kommunar og busetnader
Distriktet har desse kommunane (innbyggjartal 2021 i parentes):
*Lárnaka (52&nbsp;046)
*Aradíppou (22&nbsp;932)
*Livádia (8&nbsp;581)
*Dromolaxiá-Meneoú (6&nbsp;838)
*Athiénou (5&nbsp;202)
*Lévkara (870)

Utanom kommunane har Lárnaka 52 registrerte busetnader, av desse ligg tre heilt i område som er administrerte av Den tyrkiske republikken Nord-Kypros. Dei største av dei busetnadene som er under kontroll av styresmaktene, er (innbyggjartal 2021 i parentes):

Busetnadene som er heilt kontrollerte av Den tyrkiske republikken Nord-Kypros, er (innbyggjartal 2011 i parentes):
* Meloúsia (Kırıkkale) (390)
* Ársos (Yiğitler) (327)
* Tremetousiá (Erdemli) (169)

Ein busetnad har innbyggjarar på båe sider:
* Pérgamos (Beyarmudu) (Republikken Kypros 207 (2021), Nord-Kypros 1&nbsp;196 (2011))

## Merknader

## Kjelder

## Bakgrunnsstoff
Distriktet Lemesós

**Distriktet Lemesós** er eit distrikt i Republikken Kypros. Distriktet ligg sør på øya Kypros og har eit areal på 1&nbsp;396 kvadratkilometer.

## Folketal
Utviklinga av folketalet i distriktet:

## Administrasjon
Distriktsadministrasjonen i byen Lemesós representerer den kypriotiske staten i distriktet. Leiar for distriktsadministrasjonen (gresk έπαρχος, *éparkhos*) er (i 2016) Kyriákos Tsolákis.

## Kommunar og busetnader
Distriktet har desse kommunane (innbyggjartal 2021 i parentes):
*Lemesós (107&nbsp;970)
*Káto Polemídia (23&nbsp;174)
*Jermasója (17&nbsp;329)
*Ájos Athanásios (16&nbsp;520)
*Mésa Jitonía (15&nbsp;925)
*Ýpsonas (13&nbsp;966)

Utanom kommunane har Lemesós 106 registrerte busetnader. Dei største er (innbyggjartal 2021 i parentes):

## Merknader

## Kjelder

## Bakgrunnsstoff

*
Gujrat

**Gujrat** (uttalt gudʒrˈat) er ein by i Panjab i Pakistan. Han har kring 250 100 innbyggjarar (1998). Gujrat ligg 11 mil nordvest for Lahore. 

Byen vaks opp rundt ein festning bygd 1580 av mogulkeisaren Akbar. Han har namn etter gujar-kasten.
Gujrat låg tidlegare ved breidda av Chenab, men elva har sidan endra løp og renn no forbi byen eit par kilometer unna. Den gamle hovudvegen frå Peshawar til Karachi – Grand Trunk Road - går gjennom byen.

I 1849 sigra britane og sikhane her. Dette opna for den britiske annekteringa av Panjab.

Gujrat er eit handelssenter. Det blir også framstilt møblar, lêr- og tekstilprodukt her. Av handverksproduksjon er særleg gull- og sølvarbeid viktig.

Mange norsk-pakistanarar har røter i distriktet rundt Gujrat.

## Kjelder
Ole Jonny Eikefjord

**Ole Jonny Eikefjord** () er ein profilert norsk gourmetkokk, kokebokforfattar og restauranteigar. Saman med forretningsmannen Petter Stordalen  eig han restaurantane Eik Annen Etage, Restaurant Eik, Restaurant Fjord og Bella Bambina. Eikefjord har også vore fast kokk på TV2 sitt populære program Sommertid, og han laga bryllaupsmiddagen under det norske kronprinsparet sitt bryllaup den 25. august 2001.

Eikefjord kjem frå Førde i Sogn og Fjordane. Han starta, som Terje Ness, kokkekarrieren på Sunnfjord hotell der han gjekk gradene frå lærling til kjøkkensjef. Deretter vart han kjøkkensjef på Hotel Continental i Oslo. Der vart han «oppdaga»  av Petter Stordalen, og saman starta dei Restaurant Eik som har fått utmerkinga «Bib-gourmand» heile 9 gonger i Michelinguiden, også i 2013. I kjølvatnet av Restaurant Eik starta dei opp Eik Annen Etage, fiskerestauranten Fjord og italienske Bella Bambina.

Eikefjord gav i 2008 ut den kritikarroste boka *Gourmet for folket*, som vart nominert til Årets Norske Kokebok same år.  I 2011 følgde han opp med kokeboka *Fisk og skalldyr - delikatesser fra mesterkokken*. Han har også fått toppkarakterar for raudvinane sine, ein av dei oppkalla etter seg sjølv: Niepoort OJ Eikefjord Douro. 

Eikefjord og investor Petter Stordalen vekte nasjonal oppsikt, då dei opna Restaurant Eik som Norge sin første røykfrie restaurant i 2003 – halvtanna år før eit offentleg røykeforbod vart innført. Eikefjord har fleire gonger teke offentleg avstand frå bruk av gåselever.

Då Justin Bieber besøkte Oslo i mai 2012, åt popstjerna ein trerettars lunsj etterfølgd av hamburger hjå Eikefjord på Restaurant Eik Annen Etage. 

## Bibliografi
*

*

## Kjelder
* 
;Referansar

**Denne artikkelen bygger på «[[:nb:Ole Jonny Eikefjord|Ole Jonny Eikefjord]]» frå ,  den 27. april 2016.*  

## Bakgrunnsstoff
* [Http://www.Restauranteik.no Nettstaden til Restaurant Eik]
* Nettstaden til Restaurant Eik Annen Etage
* [Http://www.Restaurantfjord.no Nettstaden til Restaurant Fjord]
* [Http://www.Bellabambina.no Nettstaden til Restaurant Bella Bambina]
* Om Ole Jonny Eikefjord i Lokalhistoriske artiklar Sogn og Fjordane
Sportsklubben Herd

**Sportsklubben Herd** er eit idrettslag i Ålesund kommune, stifta i 1932. Laget, som er aktivt i fotball, spelar i blå trøyer og kvite bukser.

Herd hadde opphavleg base i bydelen Aspøya i Ålesund. I seriefotballen hadde laget sine beste år midt på 1960-talet. Både i 1965 og 1966 var Herd det beste fotballaget i Ålesund kommune, og toppa Møre-avdelinga i 3. divisjon framfor Molde FK og Aalesunds FK. Herd møtte Trondheims-klubbane Falken (1965) og Kvik (1966) i kvalifiseringskampar til 2. divisjon, men mislukkast begge åra. Karl Johan Johannessen, Odd Arne Engvik, Arnfinn Espeseth og Knut Iversen utmerka seg på laget i desse toppåra.

Etter 1972-sesongen heldt Herd jamnast til i 4. divisjon Sunnmøre. Folketalet på Aspøya minka og i 1982 valde klubben å flytte aktiviteten til dei veksande skulekrinsane Åse og Lerstad i det som hadde vore Borgund kommune føre 1968.

I 2016 deltek Herd på nivå fire i det norske seriesystemet.

## Kjelder

**Denne artikkelen bygger på «[[:nb:Sportsklubben Herd|Sportsklubben Herd]]» frå ,  den 27. april 2016.*
Inge Thun

**Inge Thun** () var ein norsk fotball- og bandyspelar frå Drammen som vann fem norske meisterskap i bandy og tre i fotball, og eitt seriemeisterskap i fotball, alt saman med Strømsgodset Idrettsforening.

## Karriere
### Fotball
Thun var målvakt på Strømsgodset fra 1962 til 1977. Han var med på å spele laget opp frå 4. divisjon i 1963 og til 1. divisjon i 1967. Deretter vakta han målet i SIF i 10 år i toppserien, og vart cupmeister i 1969, både serie- og cupmeister i 1970, og cupmeister i 1973. Thun spelte 329 obligatoriske fotballkampar for Strømsgodset. Han var landslagsmålvakt i tre kampar i 1968 og 1969, og fekk sin fjerde og siste landskamp mot Finland sommaren 1974.

### Bandy
På bandybanen spelte Thun ving på SIF-laget som sikra seg fem NM-titlar i tida mellom 1963 og 1970. Han deltok i 13 landskampar, og var med på laget som tok sølv i verdsmeisterskapen 1965 i Moskva.

## Kjelder

**Denne artikkelen bygger på «[[:nb:Inge Thun|Inge Thun]]» frå ,  den 27. april 2016.*
Distriktet Ammókhostos

**Distriktet Ammókhostos** er eit distrikt i Republikken Kypros. Distriktet ligg aust på øya Kypros og har eit areal på 1&nbsp;979&nbsp;kvadratkilometer.

Etter den tyrkiske invasjonen i 1974 har størstedelen av distriktet vore utanfor kontroll frå styresmaktene, frå 1983 administrert av Den tyrkiske republikken Nord-Kypros, fordelt på distrikta Gazimağusa og İskele, utanom landsbyen Afánia, som er overført til distriktet Lefkoşa.

## Folketal
Utviklinga av folketalet i distriktet (frå 1976 er ikkje dei områda som er administrerte av Nord-Kypros medrekna):

## Administrasjon
Distriktsadministrasjonen i eksil i byen Lárnaka representerer den kypriotiske staten i distriktet. Fungerande leiar for distriktsadministrasjonen (gresk έπαρχος, *éparkhos*) er (i 2016) Andréas Ktorídis.

## Kommunar og busetnader
Distriktet har åtte kommunar, av desse ligg fire i område som er administrerte av Den tyrkiske republikken Nord-Kypros. Dei kommunane som er under kontroll av styresmaktene, er (innbyggjartal 2021 i parentes):
*Paralímni (10&nbsp;037)
*Derýnia (6&nbsp;229)
*Sotíra (5&nbsp;905)
*Ajía Nápa (4&nbsp;716)

Kommunane som er kontrollerte av Den tyrkiske republikken Nord-Kypros, er (innbyggjartal 2011 i parentes):
*Ammókhostos (Gazimağusa) (40&nbsp;920)
*Lýsi (Akdoğan) (2&nbsp;471)
*Akanthoú (Tatlısu) (1&nbsp;459)
*Levkóniko (Geçitkale) (1&nbsp;253)

Utanom kommunane har Ammókhostos 80 registrerte busetnader, av desse ligg alle utanom fem heilt i område som er administrerte av Den tyrkiske republikken Nord-Kypros. Dei busetnadene som er heilt under kontroll av styresmaktene, er (innbyggjartal 2021 i parentes):
*Avgórou (4&nbsp;925)
*Liopétri (4&nbsp;908)
*Frénaros (4&nbsp;515)
*Ákhna (2&nbsp;182)

Ein busetnad har innbyggjarar på båe sider:
*Akherítou (Güvercinlik) (Republikken Kypros 1&nbsp;901 (2021), Nord-Kypros 911 (2011))

Dei største busetnadene som er heilt kontrollerte av Den tyrkiske republikken Nord-Kypros, er (innbyggjartal 2011 i parentes):

## Merknader

## Kjelder

## Bakgrunnsstoff

*
Distriktet Kerýnia

**Distriktet Kerýnia** er eit distrikt i Republikken Kypros. Distriktet ligg på nordsida av øya Kypros og har eit areal på 640&nbsp;kvadratkilometer.

Etter den tyrkiske invasjonen i 1974 har heile distriktet vore utanfor kontroll frå styresmaktene, frå 1983 administrert av Den tyrkiske republikken Nord-Kypros som distriktet Girne.

## Folketal
Utviklinga av folketalet i distriktet (frå 1996 er det tal frå folketeljingar i Nord-Kypros):

## Administrasjon
Distriktsadministrasjonen i eksil i byen Levkosía (Nikosia) representerer den kypriotiske staten i distriktet. Fungerande leiar for distriktsadministrasjonen (gresk έπαρχος, *éparkhos*) er (i 2016) Andréas Louká.

## Kommunar og busetnader
Distriktet har tre kommunar som er kontrollerte av Den tyrkiske republikken Nord-Kypros (innbyggjartal 2011 i parentes):
*Kerýnia (Girne) (21&nbsp;319)
*Lápithos (Lapta) (5&nbsp;748)
*Karavás (Alsancak) (5&nbsp;595)

Utanom kommunane har Kerýnia 44 registrerte busetnader som er kontrollerte av Den tyrkiske republikken Nord-Kypros. Dei største er (innbyggjartal 2011 i parentes):

## Merknader

## Kjelder

## Bakgrunnsstoff

*
Sportsklubben Falken

**Sportsklubben Falken** er eit idrettslag heimehøyrande i Trondheim. Laget vart stifta i 1925 og organiserte seg i Arbeidernes Idrettsforbund (AIF). Falken deltek aktivt i skeiseløp og sportsdans.

Falken, som var knytt til bydelen Lademoen, dreiv tidlegare også med fotball, friidrett, ishockey, orientering og ski, i tillegg til skeisesport. Fotballaget deltok i 2. divisjon 1966 og 1969, men enda begge gongane sist i avdelinga si. Kringom 1980 svikta rekrutteringa til fotballaget og laget deltok i seriefotballen i lag med Nidelv Idrettslag som Nidelv/Falken. Samarbeidet tok slutt før 1990 og fotballgruppa nedlagd.

Skeiseløparane Henry Wahl, Hjalmar Andersen, Sverre Farstad, Villy Haugen, Jan Egil Storholt og Eskil Ervik er dei mest kjende Falken-medlemene.

## Kjelder
*Store Norske Leksikon.
Sportsklubben Falk

**Sportsklubben Falk** er eit idrettslag i Horten, stifta 23. september 1917. Laget driv med både fotball og handball.

Fotballaget gjorde sin beste prestasjon i cupmeisterskapen i 1929. Falk tok seg då til semifinalen, der det vart tap 0-1 mot Sarpsborg Fotballklubb, den komande noregsmeisteren. På 2000-talet har laget for det meste vore å finne på femte nivå i norsk seriefotball.

Handballaget til Falk rykte våren 2013 opp frå 1. divisjon. Møtet med eliteserien vart i tøffaste laget og Falk rykte ned att i 2014.

## Kjelder

**Denne artikkelen bygger på «[[:nb:SK Falk|SK Falk]]» frå ,  den 27. april 2016.*
Distriktet Levkosía

**Distriktet Levkosía** er eit distrikt i Republikken Kypros. Distriktet ligg sentralt på øya Kypros og har eit areal på 2&nbsp;714&nbsp;kvadratkilometer.

Etter den tyrkiske invasjonen i 1974 har den nordlege delen av distriktet vore utanfor kontroll frå styresmaktene, frå 1983 administrert av Den tyrkiske republikken Nord-Kypros, fordelt på distrikta Lefkoşa, Güzelyurt og frå 2016 Lefke. Landsbyen Dénia ligg i FNs buffersone på Kypros.

## Folketal
Utviklinga av folketalet i distriktet (frå 1976 er ikkje dei områda som er administrerte av Nord-Kypros medrekna):

## Administrasjon
Distriktsadministrasjonen i byen Levkosía (Nikosia) representerer den kypriotiske staten i distriktet. Fungerande leiar for distriktsadministrasjonen (gresk έπαρχος, *éparkhos*) er (i 2016) Mários Panajídis.

## Kommunar og busetnader
Distriktet har tolv kommunar, av desse ligg to heilt i område som er administrerte av Den tyrkiske republikken Nord-Kypros, medan to har innbyggjarar på båe sider. Dei kommunane som er under kontroll av styresmaktene, er (innbyggjartal 2021 i parentes)::
*Aglandziá (21&nbsp;544)
*Dáli (12&nbsp;350)
*Éngomi (20&nbsp;504)
*Jéri (9&nbsp;706)
*Lakatámia (43&nbsp;111)
*Latsiá (18&nbsp;587)
*Stróvolos (70&nbsp;823)
*Tséri (8&nbsp;304)

Kommunane som er kontrollerte av Den tyrkiske republikken Nord-Kypros, er (innbyggjartal 2011 i parentes):
*Mórfou (Güzelyurt) (7&nbsp;465)
*Kythréa (Değirmenlik) (3&nbsp;284)

Desse kommunane har innbyggjarar på båe sider:
*Levkosia (Lefkoşa, Nikosia) (Republikken Kypros 56&nbsp;479 (2021), Nord-Kypros 37&nbsp;115 (2011))
*Ájos Dométios (Aydemet) (Republikken Kypros 12&nbsp;906 (2021), Nord-Kypros 2&nbsp;314 (2011))

Utanom kommunane har Levkosía 162 registrerte busetnader, av desse ligg 49 i område som er administrerte av Den tyrkiske republikken Nord-Kypros. Dei største busetnadene som er under kontroll av styresmaktene, er (innbyggjartal 2021 i parentes):

Dei største busetnadene som er heilt kontrollerte av Den tyrkiske republikken Nord-Kypros, er (innbyggjartal 2011 i parentes):

To busetnader hadde innbyggjarar på båe sider i 2011, men er ikkje registrerte separat i folketeljinga i Republikken Kypros i 2021:
*Páno Zódia (Yukarı Bostancı) (Republikken Kypros 15, Nord-Kypros 1&nbsp;495)
*Louroukína (Akıncılar) (Republikken Kypros 11, Nord-Kypros 390)

Eit tjuetals busetnader, dei fleste i eller nær buffersona mellom 
dei områda som er kontrollerte av republikken Kypros, og dei områda som er administrerte av Nord-Kypros, er heilt eller nesten heilt fråflytta.

## Merknader

## Kjelder

## Bakgrunnsstoff

*
Terje Ness

**Terje Ness** () er ein prislønna norsk kokk frå i Førde. Han er best kjend for sigeren i Bocuse d'Or i 1999 og som kokk for REMA 1000.

## Virke
Mor hans var diettkokk på sjukehuset i Førde. Ness gjekk i læra ved Sunnfjord Hotell 1987, fekk fagbrev 21 år gamal i 1989, var hjå Frode Aga ved Hallingstuene på Geilo og han var også i  Hemsedal og Stavanger. Deretter arbeidde han hjå Eyvind Hellstrøm på Bagatelle frå 1994 til 2000, der han i 1997 vart kjøkkensjef. I eit eige arrangement vart han Årets kokk i 1997, noko som bringa han til Bocuse d'Or i 1999 som han då vann.

Ness gjekk i 2000 over til kjøkkenet ved Oro i Tordenskiolds gate saman med Björn Svensson,  Sven Erik Renaa og  Lise Finckenhagen. Oro, som betyr gull, fekk ei stjerne i Michelinguiden i 2001. Etter å ha vorten ueinig med eigarane Bengt Wilson og Lars Erik Underthun forlet han Oro i 2004 og starta i 2005 Haga restaurant på Haga Golfpark. Haga Restaurant fekk det påfølgande året ei stjerne i Michelinguiden. I 2009 erverva han seg Oro på nytt.  Med mål om to stjerner etablerte han og den norske østerskokken Rune Mogens Pal (fødd 1968) frå 2011 Ondo mezzanine på Aker Brygge.  Med Pal dreiv han frå 2010 spisestaden Alfred på Aker Brygge i tilknyting til Nobels fredssenter til minne om Alfred Nobel, nedlagt i 2014.  Samarbeidet med Pal (som også innebar brasseriet *Blanche*) vart avsluttat våren 2013, noko som førte til at Ness berre fortsette som eigar og drivar av Oro.  Staden vart reopna etter dårlege tider i 2015 med Eyvind Hellstrøm på kjøkkenet.

I 2012 vart han kokk for REMA 1000.  Same året begynte han også på eit samarbeid med det svenske Elektrolux (grunnlagt 1910) som lagar steikeomnar.

## Utmerkingar
*Norgesmesterskapet i kokkekunst.  Ingen medaljar, men deltaker først i 1995 med Charles Tjessem frå Bagatelle
*Norges kokkelandslag 1997-2000, bronse i Kokke-OL 2000
*Bocuse d'Or:  Siger i 1999
*Årets kjøkkensjef 1999 for sitt virke hjå Bagatelle
*Fylkeskulturprisen 2000 i Sogn og Fjordane.
*Michelinguiden
**Stjerne 12. mars 2001 for *Oro*
**Stjerne 2006 for *Haga Restaurant*

## Kjelder
* Om Terje Ness i Fylkesleksikon Sogn og Fjordane
* Wikipedia på bokmål
;Referansar


## Bakgrunnsstoff
*

*
Haugar Vestfold Kunstmuseum

**Haugar Vestfold Kunstmuseum** er eit museum for biletkunst i Tønsberg i Vestfold. Museet, som ofte berre vert kalla Haugar, er ei avdeling av Vestfoldmuseene IKS. Museet ligg på ei høgd midt i byen kalla Haugar (Møllebakken), i bygningar frå 1918–1921 som tidlegare hysa Tønsberg navigasjonsskole/Tønsberg sjømannsskole. I dette området skal det ha vore ein tingstad i vikingtida og mellomalderen.

Haugar Vestfold Kunstmuseum syner hovudsakleg fram norsk samtidskunst og kunsthandverk i vekslande utstillingar. Museet disponerer ei samling av kunst og kunsthandverk  som er eigd av ei stifting med namnet  Stiftelsen Haugar Vestfold Kunstmuseum. Styret i denne stiftinga vert oppnemnd av fylkestinget i Vestfold fylkeskommune kvart fjerde år.

Museet vart skipa av Vestfold fylkeskommune og Tønsberg kommune i 1993, og opna for publikum i september 1995.  Det var inga offentleg kunstsamling i fylket som stiftinga kunne nytte som grunnstamme for vidare utbygging av samlingane. For det meste er samlingane finansiert ved gåver frå Norsk kulturråd og frå Haugars Venneforening, i tillegg til at lokale kunstnarar og kunstsamlarar har bidrege med gåver. Sjølv om museet vart ei avdeling av Vestfoldmuseene IKS i 2009, er det altså framleis stiftinga som eig samlingane. Frå 2011 har museet dessutan hatt eit breitt samarbeid med Sparebankstiftelsen DNB som har gjort det mogleg å få inn i samlingane langtidsdeponerte verk av viktige norske og internasjonale kunstnarar.

## Bakgrunnsstoff
*Haugar Vestfold Kunstmuseum
*snl.no:  Haugar Vestfold Kunstmuseum
Hvalfangstmuseet

**Hvalfangstmuseet** er eit museum i Sandefjord som fungerer som nasjonalt og internasjonalt senter for kval- og kvalfangstsoge. Museet, som er ei avdeling av Vestfoldmuseene IKS, er det einaste spesialmuseet i Europa for det som har med kval og soga om kvalfangsten å gjere, og tek òg for seg dyre- og fugleliv i arktiske og antarktiske strok.

Hovudutstillinga skildrar kvalfangstsoga i ulike tider og i ulike kulturar, både den tradisjonelle fangsten hjå inuittane, den nordamerikanske jakta på spermkval (spermasettkval) i Atlanterhavet og den moderne norske storkvalfangsta i dei antarktiske stroka. Det vert gjort greie for innsats og risikovilje frå einskildpersonar og verksemder under usedvanlege harde vilkår og klimatiske tilhøve. Emneområdet spenner frå teknologisk utvikling og geografisk spreiing til arbeidslivet og handsaminga av fangsten.  Ein modell av ein blåkval i full storleik er hovudattraksjonen.

## Soga til museet
Forretningsmannen Lars Christensen frå Sandefjord tok til i 1914 å sysle med tanken om eit museum om den vidfemnande kvalfangstnæringa han sjølv tok del i.  Ideen hadde han mellom anna fått etter å ha vitja New Bedford Whaling Museum, kvalfangstmuseet i New Bedford i Massachusetts i USA. Og 23. mai 1917 kunne han overrekke som gåve til Sandefjord by eit nytt kvalfangstmuseum. Namnet på museet var då Kommandør Chr. Christensens Hvalfangstmuseum, namngjeve etter faren til Lars Christensen. Seinare har museet gjennomgått store endringar, og det vart utvida i 1981. Men det opphavlege museumsbygget frå 1917, teikna av Nils W. Grimnæs, står framleis uendra, og det er her modellen av blåkvalen er opphengd under taket, og utstillinga om dyr og fugleliv i arktiske og antarktiske strok har fått sin plass.

Lars Christensen skipa eit museum for og over si eiga samtid. Notidas utstillingar tek opp notidas aktuelle tema, som mellom anna forvaltninga av kvalen som ein av ressursane i havet, og dei miljømessige konsekvensane av kvalfangsten. Det vert dessutan lagt vekt på å få fram sogene til dei menneska som på ulike vis var med på kvalfangsten.

## Kjelder
*Hvalfangstmuseet

## Litteratur
*Bjarne Aagaard: *Fangst og forskning i Sydishavet*. Annet bind, Nye tider. Oslo-1930, s. 419-432
*Einar Wexelsen: *Vel blåst! Kommandør Chr. Christensens Hvalfangstmuseum 75 år*. Hvalfangstmuseets publikasjon nr. 28, Sandefjord-1993. Også trykt som Utkikksposten nr. 5 og 6, Sandefjord-1992.
Gaute Losnegård

**Gaute Losnegård** () er ein norsk historikar og faglitterær forfattar. Han er fødd i Bergen, og busett i Holmedal i Askvoll kommune.

Han debuterte i 1996 med ungdomslagsboka *Fyr det gode og væne i livet*. Seinare har han skrive fleire lokalhistoriske og kulturhistoriske bøker, som for eksempel *Død og pine* (som handlar om Hetle-saka), *Dalsfjord-boka: frå Gaularfjorden til Bulandet* (saman med Henning Rivedal og Rolf Losnegård), *Ingolfr – norsk-islandsk hopehav 870&ndash;1536*, *Riddarane av Losna*,  *Peter Andreas Blix – i strid for vern og vekst* og ei bygdebok for Jondal kommune i tre bind. I 2008 kom boka *Norsk rutebilhistorie* ut på Skald forlag. I 2012 gav han ut første bindet i historieverket om Flora, «Historia om Flora. Før byen kom – tida fram til 1860» (Selja Forlag). I 2013 gav han ut «Norske ulukker og katastrofar» (Skald forlag).

Gaute Losnegård er son til Rolf Losnegård.

## Bibliografi
### Bøker
*

*

*

*

*

*

*

*

*

*

*

*

*

*

*

*
* 
* 
* 
* 
*
* 
* 
* 
* 
* 
* 
* 

## Kjelder

*

## Bakgrunnsstoff
;I tidsskrift - eit utval
* Lokalhistoriske artiklar Sogn og Fjordane
Åsmund Ohnstad

**Åsmund Ohnstad** () er ein norsk forfattar og historikar frå Voss/Aurland. Han har lektorutdanning i språk, samfunnsøkonomi og historie ved universitetet i Bergen. Han har vore anleggsarbeidar, lærar, skribent/forfattar og turistguide. Ohnstad har redigert og skrive fleire bøker om lokalhistorie. Ei mindre bok er skriven på engelsk. Han har arbeidd som turistguide for Voss og Fjordane Guideservice sidan 2006 med språka engelsk, tysk og italiensk. Åsmund Ohnstad har vore leiar i Aurland Høgre, men er no medlem av INP. 

## Bibliografi
### Bøker
*

*

*

*

*

*
*
*
*
*
### I tidsskrift - eit utval
* Lokalhistoriske artiklar Sogn og Fjordane

## Kjelder

**Denne artikkelen bygger på «[[:nb:Åsmund Ohnstad|Åsmund Ohnstad]]» frå ,  den 28. april 2016.*
Arne Henning Årskaug

**Arne Henning Årskaug** () er ein norsk bibliotekar og forfattar. Han kjem frå Holsen i Førde kommune. Årskaug har gått på Forfattarstudiet i Bø, Skrivekunstakademiet i Hordaland og Høgskolen i Oslo og Akershus, Bibliotek- og informasjonsvitenskap. 
Årskaug debuterte i 2015 med *Utstyrstekstar*. Tekstane i debutboka er prega av språkleg overskot og er fulle av eigenarta forteljargrep. 

## Bibliografi
### Bøker
*
*

### I bøker - eit utval
*

*

## Kjelder
* Om Arne Henning Årskaug på Samlaget
Auditør

Ein **auditør** var ein militær embetsmann med plikt til å arbeide med den militære rettspleien. Før 1804 kravde ikkje stillinga høgare juridisk utdanning.  Etter 1804 kravde stillinga juridisk embetseksamen.

Oppgåvene til auditørens var mellom anna å leia krigsforhør og gjere forarbeid til saker for krigsretten. Tittelen blei endra til krigsadvokat i 1909.

## Kjelder


**Denne artikkelen bygger på «[[:nb:Auditør|Auditør]]» frå , den 28. april 2016, [https://no.wikipedia.org/w/index.php?title=Audit%C3%B8r&oldid=14712264 revisjon 14712264]*
Distriktet İskele

**Distriktet İskele** (tyrkisk *İskele ilçesi*) er eit distrikt i Nord-Kypros. Distriktet ligg på den austlege delen av øya Kypros og har eit areal på 774&nbsp;kvadratkilometer. Distriktet vart skild ut frå distriktet Gazimağusa i 1998. Fram til den tyrkiske invasjonen i 1974 var området ein del av distriktet Ammókhostos i Republikken Kypros.

## Folketal
Utviklinga av folketalet i distriktet og underdistrikta:

## Administrasjon
Distriktsadministrasjonen i byen İskele (Tríkomo) representerer den nord-kypriotiske staten i distriktet. Leiar for distriktsadministrasjonen (tyrkisk kaymakam) er (i 2016) Ahmet Cenk Musaoğulları.

## Kommunar
Distriktet har desse kommunane (innbyggjartal 2011 i parentes):
### Underdistriktet İskele Merkez
*İskele (Tríkomo) (7&nbsp;906)
### Underdistriktet Mehmetçik
*Mehmetçik (Galátia) (3&nbsp;729)
*Büyükkonuk (Kómi Kepír) (2&nbsp;860)
Landsbyen Kantara (Kandára) (21) ligg utanfor kommunestrukturen.
### Underdistriktet Yeni Erenköy
*Yeni Erenköy (Jaloúsa) (5&nbsp;627)
*Dipkarpaz (Rizokárpaso) (2&nbsp;349)

## Kjelder

## Bakgrunnsstoff
Distriktet Gazimağusa

**Distriktet Gazimağusa** (tyrkisk *Gazimağusa ilçesi*) er eit distrikt i Nord-Kypros. Distriktet ligg på den austlege delen av øya Kypros og har eit areal på 998&nbsp;kvadratkilometer. Fram til den tyrkiske invasjonen i 1974 var området ein del av distriktet Ammókhostos i Republikken Kypros, med unntak av landsbyen Beyarmudu (Pérgamos), som høyrde til distriktet Lárnaka. Distriktet İskele vart fråskild i 1998.

## Folketal
Utviklinga av folketalet i distriktet og underdistrikta:

## Administrasjon
Distriktsadministrasjonen i byen Gazimağusa (Ammókhostos) representerer den nord-kypriotiske staten i distriktet. Leiar for distriktsadministrasjonen (tyrkisk kaymakam) er (i 2016) Şifa Çolakoğlu.

## Kommunar
Distriktet har desse kommunane (innbyggjartal 2011 i parentes):
### Underdistriktet Gazimağusa Merkez
*Gazimağusa (Ammókhostos) (40&nbsp;920)
*İnönü (Sínta) (2&nbsp;927)
*Yeni Boğaziçi (Ájos Sérjos) (6&nbsp;618)
### Underdistriktet Akdoğan
*Akdoğan (Lýsi) (2&nbsp;471)
*Beyarmudu (Pérgamos) (4&nbsp;125)
*Paşaköy (Ássia) (1&nbsp;883)
*Vadili (Vatilí) (2&nbsp;390)
Landsbyen Pile (Pýla) (479) ligg utanfor kommunestrukturen.
### Underdistriktet Geçitkale
*Geçitkale (Levkóniko) (2&nbsp;380)
*Serdarlı (Kiádos) (2&nbsp;411)
*Tatlısu (Akanthoú) (1&nbsp;459)

## Kjelder

## Bakgrunnsstoff
Sven Nielsen

**Sven Nielsen** () var ein norsk næringsdrivar og politikar frå Stavanger, stortingsrepresentant for Høgre frå 1934 til 1953. Tida 1940-45 var han statsråd i Regjeringa Nygaardsvold.

## Liv og gjerning
Nielsen var son til ein skipper. Sjølv vart han student i 1902 og gjekk krigsskulen, offiser frå 1906. Etter å ha arbeidd på ei teiknekontor i USA eitt års tid, var han 1908-10 lærar ved underoffiserskulen i Harstad. Han var så kompanisjef ved 6. divisjon, før han 1913-16 overlærar ved den høgre allmennskulen i Narvik.

Frå 1917 til -25 var Nielsen øvste sjef i forsikringsselskapet Kysten A/S i Harstad. Sidan hadde han tilsvarande stilling i Stavanger Sjøforsikringsselskap A/S til 1947. Han var 1923-25 ordførar i Harstad.

Nielsen vart vald inn på Stortinget hausten 1934 og vart attvald tre gongar, alle gongane representerte han Høgre og kjøpstande i Vest-Agder og Rogaland. Den 22. mai 1940 vart han utnemnd til konsultativ statsråd i Nygaardsvold-regjeringa. Frå 12. mars til 25. juni 1945 var han handelsminister. Han var med i regjeringsdelegasjonen som frå 14. mai 1945 styrte i Noreg på vegner av regjeringa, til heile regjeringa vende tilbake til Noreg frå eksilet i London. På Stortinget var han formann i Militærkomiteen 1945-49, og medlem av Utanriks- og konstitusjonskomiteen 1950-53.

## Kjelder
*
Jürgen Haase

**Jürgen Haase** () er ein tysk tidlegare langdistanseløpar frå Rückerdsorf i delstaten Brandenburg, som tevla for Aust-Tyskland og vart europameister på 10&nbsp;000 meter i 1966 og 1969.

## Aktiv
Haase vart austtysk meister på 10&nbsp;000 meter i 1965, berre 20 år gammal. Sidan vann han distansen i den nasonale meisterskapen også i 1966, 1968, 1970, 1972 og 1973. Under EM i friidrett 1966 i Budapest spurtslo han heimehåpet Lajos Mecser og vann gullmedaljen på 10&nbsp;000 m. Han deltok også på 5&nbsp;000 m, der han enda på ellevteplass. Året etter sigra han i milløpet i Europacupen for landslag, tida var moderate 28.54,2. Sommaren 1968 sette han europarekord med 28.04,4 då han i Leningrad viste den kjende kenyanaren Kipchoge Keino til andreplassen. Men i tynnlufta i Mexico-byen var han sjanselaus og vart nummer 16 i sin olympiske debut og sorti i oktober 1968.

I friidretts-EM 1969 i Athen var Hasse enno ein gong suveren i spurten og forsvarte EM-tittlen frå 1966. Nett som i 1967 sprang Hasse inn til siger på 10000 meter i Europecupen for landslag. Framom europameisterskapen i Helsinki i 1971 var Haase den store favoritten. Milløpet i EM gjekk i stort tempo, og då klokka ringde for siste runde var det klart for europarekord. I finske Juha Väätäinen fann Haase sin overmann, også i spurtstyrke. Väätäinen vart klokka inn på 27.52,7, sølvvinnar Haase fekk notert 27.53,3. For begge vart det deira snøggaste milløp nokon gong.

Haase stod over Sommar-OL 1972 grunna ei blodforgifting. Han la opp etter 1973-sesongen.

### Medaljar og plasseringar i internasjonale meisterskap
*EM 1966 i Budapest: Gullmedalje på 10&nbsp;000 m - 28.26,0, framom Lajos Mecser (28.27,0)
*OL 1968 i Mexico by: Nr 16 på 10&nbsp;000 m - 30.24,0
*EM 1969 i Aten: Gullmedalje på 10&nbsp;000 m 28.41,6, framom Mike Tagg (28.43,2)
*EM 1971 i Helsinki: Sølvmedalje på 10&nbsp;000 m - 27.53,3, bakom Juha Väätäinen (27.52,7)
Rakel Viken

**Rakel Viken** () fødd Bolset, var ei norsk meierske og bygdediktar frå Skei i Jølster. Ho vart mykje brukt til å skrive dikt og prologar, og noko av dette er utgitt i bokform.

Ho var gift med folkemusikaren Anders Olsson Viken, og er mor til musikaren Arne A Viken.
## Bibliografi
### Bøker
* 
### I tidsskrift - eit utval
* Lokalhistoriske artiklar Sogn og Fjordane
## Kjelder
*
*Fylkesleksikon for Sogn og Fjordane 
* Gravminner i Norge

## Bakgrunnsstoff
*Om Rakel Viken i Lokalhistoriske artiklar Sogn og Fjordane